“Istovremeno se pitam što je ljudima koji na zimi, u magluštini i kroz bljuzgu hrle na doček rukometne momčadi, pa ushićeno kliču i klikču, pjevaju i busaju se u prsa kao da su oni pozabijali sve one golove i osvojili srebrni pehar”, piše u tekstu Sanje Sarnavke na Autografu u kojem se osvrće na doček hrvatskih rukometaša i godišnjicu prisjećanja na Holokaust.

“Drago mi je što su rukometaši nadmašili sva očekivanja, ali ne doživljavam to kao vlastitu pobjedu. Uopće ne razumijem što znači “Mi Hrvati” jer mi je puno previše onih koji posjeduju domovnice Republike Hrvatske potpuno nepoznato a ponešto znanih vrlo nesimpatično. S mnogima nemam o čemu razgovarati, a s nekima ne nalazim niti jednu dodirnu točku”, dodaje.

Sanja Sarnavka bivša je čelnica udruge B.a. B.e.

> (VIDEO) Djevojčica uz Sarnavku čitala poruku o silovanju. Je li to iskorištavanje djeteta? Što kaže pravobraniteljica?

> Tko je Sanja Sarnavka, čelnica udruge B.a.B.e.

Napad na emisiju o pomaganju ženama

Prošle godine Sarnavka je napala emisiju urednika i voditelja Branimira Bilića “Hrvatska za 5”, u kojoj je na HRT-u ugostio članove inicijative za promicanje kulture života i u kojoj je emitiran prilog katoličke televizije “Laudato”, doživjela je napade nekih feminističkih aktivista.

Rekla je “da se radi o čistoj indoktrinaciji i da je Hrvatska sekularna država samo na papiru. Promovira se jedan svjetonazor kao onaj koji je odličan, odnosno “za pet” u Hrvatskoj. Jasno mi je da emisija “Hrvatska za 5” nije “Otvoreno”, pa se tu ne mora zvati i druga strana, ali ne bi se smjeli ni nametati stavovi drugima. Tko je protiv pobačaja, to je njegovo pravo i nitko ga nikad ne smije tjerati da radi nešto s čime se ne slaže. Međutim, isto tako, ostavi na miru žene koje imaju drukčiji stav, neka same odluče i zaključe što će napraviti”, ustvrdila je za Slobodnu Dalmaciju Sarnavka.

Nije, kaže, “uočila da Bilić jednak prostor daje i drugoj strani, i da poziva ljude koji se bave zaštitom ljudskih prava. On kroz tu emisiju promovira svoje stavove i uvjerava javnost da je to nešto pozitivno”, ustvrdila je zaključno Sarnavka.

Protiv referenduma o braku

Prisjetimo se, tada predsjednica udruge B.a.B.e. i predsjednica Upravnog odbora Kuće ljudskih prava Sanja Sarnavka, za vrijeme referenduma za ustavnu zaštitu braka kao zajednice muškarca i žene, rekla je kako bi temelj svake obitelji trebala biti ljubav te da nema smisla hvaliti zajednicu muškarca i žene kao jedinu prirodnu kada u takvim obiteljima često ima nasilja i zlostavljanja.

“Meni se čini strašno smiješnim inzistirati na toj heteroseksualnosti. Danas je, recimo, Dan borbe protiv homofobije. Mislim da ova akcija sigurno ne radi na tom tragu da se homofobija ne ukine nego inzistira na tome da su istospolne veze neprirodne”, rekla je Sarnavka.

U intervjuu koji je za Pupovčeve “Novosti” dala Sanja Sarnavka na pitanje “kamo, po vašem sudu, vodi referendum da se brak Ustavom definira kao životna zajednica žene i muškarca”, odgovorila je slijedeće:

“S tom smo se inicijativom vratili gadno unazad. Smatram da je ona samo početak nečega većega što se planira napraviti. Ovo je proba, a uskoro će doći ozbiljnija pitanja, poput prava na pobačaj. Riječ je o ‘gomilici’ koja želi zauzeti pozicije moći u svjetonazorskoj priči. Od početka smo u njihovu vokabularu i načinu djelovanja prepoznali da je iza svega Opus Dei, vrlo utjecajna i bogata crkvena organizacija. Građani bi trebali shvatiti da nije riječ o prosječnim ljudima konzervativnih stavova, nego da ta grupa želi svoj svjetonazor učiniti općeprihvaćenim, pritom isključujući i diskriminirajući ionako marginalizirane skupine građana. Bit razvijene demokracije nije u tome da većina provodi svoju volju, nego da se manjini olakša da dođe do prava koja većina ima prirodno i bez prepreka”, rekla je Sarnavka.

Braniteljice ženskih prava ništa sporno nisu vidjele u seksističkim napadima na Kolindu Grabar-Kitarović

Za vrijeme prethodnih predsjedničkih izbora, Sanja Sarnavka, kao i pravobraniteljica za ravnopravnost spolova Višnja Ljubičić ignorantski i vrlo rezervirano su reagirale na pitanje narod.hr o seksističkim napadima na za sad jedinu ženu predsjedničku kandidatkinju Kolindu Grabar Kitarović.

“Koliko sam vidjela, okružena je isključivo muškarcima, a uz generale koje je žarko željela uza se, mogla bi jedino ona nama pružiti zaštitu, a ne mi njoj”, rekla je tad Sarnavka. Pritom je dodala kako se predsjednička kandidatkinja nije obratila ženama niti tražila njihovu podršku.

Postoje i žene koje ju ‘užasno nerviraju’ poput Milane Vuković Runjić.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr